આજે મતદાન થનાર 93 સીટોમાંથી મધ્ય ગુજરાતમાં 40 સીટો અને ઉત્તર ગુજરાતની 53 સીટો છે. ગત વિધાનસભા ચૂંટણીમાં 2012માં મધ્ય ગુજરાતની 40 સીટોમાંથી 22 સીટો પર ભાજપ અને કોંગ્રેસને 18 સીટો પર જીત મળી હતી. ઉત્તર ગુજરાતની 53 સીટોમાંથી ભાજપને 32 અને કોંગ્રેસને 21 સીટો મળી હતી. જો કે આ વખતે ચૂંટણીમાં પાટીદાર આંદોલનના કારણે ભાજપને માર પડી શકે છે. ઉપરાંત જીએસટી અને નોટબંધીના કારણે પણ વ્યાપારીઓ ભાજપથી નારાજ જોવા મળી રહ્યા છે.